**Χρήσιμες Πληροφορίες**

**για Συμμετοχή Mετακίνησης σε Εντατικό Πρόγραμμα Μεικτής Κινητικότητας(ΒΙP) άλλου εκπαιδευτικού ιδρύματος**

Το Τμήμα Διεθνών και Ευρωπαϊκών Προγραμμάτων του ΔΙΠΑΕ στα πλαίσια ενίσχυσης της νέας μορφής κινητικότητας των φοιτητών και διδασκόντων με το **Εντατικό Πρόγραμμα Μεικτής Κινητικότητας(ΒΙP)** ενημερώνει τους Ακαδημαϊκούς Υπευθύνους ΕRASMUS όλων των Τμημάτων του ΔΙΠΑΕ ώστε να ενημερώσουν αντίστοιχα όλα τα μέλη ΔΕΠ των τμημάτων τους με χρηστικές πληροφορίες – βήματα που αφορούν την οργάνωση και πραγματοποίηση αυτής της μορφής Κινητικότητας:

**1ο Βήμα : Εύρεση Πανεπιστημιακού Ιδρύματος που πραγματοποιεί ένα BIP**

 Τα μέλη ΔΕΠ

* **Είτε** μέσα από συνεργασίες που έχουν μ άλλα Πανεπιστημιακά Ιδρύματα της ΕΕ ή τρίτη χώρα συνδεδεμένη με το πρόγραμμα στα οποία έχει χορηγηθεί ο Χάρτης Εrasmus για την Ανώτατη Εκπαίδευση (ECHE) ή ιδρύματα ανώτατης εκπαίδευσης από τρίτη χώρα μη συνδεδεμένη με το πρόγραμμα, τα οποία είναι αναγνωρισμένα από τις αρμόδιες αρχές της χώρας τους και έχουν υπογράψει συμφωνίες μεταξύ ιδρυμάτων με τους εταίρους τους από κράτος μέλος της ΕΕ ή τρίτη χώρα συνδεδεμένη με το πρόγραμμα πριν από την έναρξη της κινητικότητας, μπορούν να συμμετέχουν σε προγράμματα ΒΙΡ που διοργανώνουν
* **Είτε**  μέσα από την πληροφοριακή σελίδα <https://erasmusbip.org/list-of-bips/> , όπου αναρτώνται τα πανεπιστήμια που θα πραγματοποιήσουν ΒΙP σε συγκεκριμένη περίοδο και θεματική ενότητα και ζητούν εταίρους από άλλα Πανεπιστήμια.
* **Είτε** με Πανεπιστημιακά Ιδρύματα της ΕΕ με τα οποία δεν υπάρχει δι ιδρυματική συμφωνία ( σ αυτή τη περίπτωση αφού υπάρξει συμφωνία προχωράμε σε δημιουργία INTERESTITUTIONAL AGREEMENT με αίτηση στο Γραφείο ERASMUS (κα Τσολερίδου Παναγιώτα ) ώστε να το αποδεχθούν και να μπορεί να δικαιολογηθεί η μετακίνηση.)

Μπορούν να προχωρούν σε επικοινωνία και συμφωνία για να δεχθούν τα μέλη ΔΕΠ και τους φοιτητές του ΔΙΠΑΕ ως συμμετέχοντες στη δράση. Η επικοινωνία αυτή γίνεται κατευθείαν από το μέλος ΔΕΠ με το Πανεπιστήμιο και εφόσον υπάρξει αποδοχή προχωράμε στο δεύτερο βήμα

**2ο Βήμα :** Αποστολή αίτησης ανάρτησης Εκδήλωσης Ενδιαφέροντος για **Εντατικό Πρόγραμμα Μεικτής Κινητικότητας(ΒΙP)**

Το μέλος ΔΕΠ θα πρέπει να αποστείλει ηλεκτρονικά για πρωτοκόλληση το ειδικό έντυπο **ΑΙΤΗΣΗΣ** που επισυνάπτεται έτσι ώστε το Τμήμα Διεθνών και Ευρωπαϊκών Σπουδών ( ERASMUS) να αναρτήσει στις συγκεκριμένες ημερομηνίες που θα αιτηθείτε την προκήρυξη ώστε να υποβάλλουν οι φοιτητές την αίτηση εκδήλωσης ενδιαφέροντος για τη συγκεκριμένη μετακίνηση ΒΙΡ.

Οι προκηρύξεις αυτές θα μπορούν να αναρτώνται καθ’ όλη τη διάρκεια της χρονικής διάρκειας του έργου με **την μοναδική και αποκλειστική προϋπόθεση** να υποβάλλουν τα ενδιαφερόμενα μέλη ΔΕΠ εγγράφως προς το Γραφείο Διεθνών και Ευρωπαϊκών Προγραμμάτων το αίτημα **τουλάχιστον ένα (1) ημερολογιακό μήνα** πριν την έναρξη της μετακίνησης

**3οΒήμα: LEARINING AGREEMENT**

Μετά την ανακοίνωση των αποτελεσμάτων και την πάροδο 3 εργάσιμων ημερών (περίοδος ενστάσεων) οι φοιτητές θα μπορούν να ξεκινήσουν την διαδικασία συλλογής των εγγράφων ακριβώς όπως ισχύει στις μετακινήσεις για σπουδές (βλ. συνημμένο). Στις διαδικασίες αυτές συμπεριλαμβάνεται απαραίτητα και η σύνταξη του LEARNING AGREEMENT (βλ. συνημμένο) όπου θα έχει επιλεγεί το είδος της κινητικότητας δίνοντας ιδιαίτερη προσοχή στο πεδίο που καταχωρούμε το μάθημα που θα παρακολουθήσουν όπου θα πρέπει να αναγράφετε (εφόσον σας ενημερώσει ο φορέας τον τίτλο της συνάντησης ή τίτλο μαθήματος και επίσης τον αριθμό των ΕCTS που δίνει με ελάχιστο τις 3 ECTS ή παραπάνω .

Πρακτικά στο Learning Agreement του φοιτητή αναγράφεται ο τίτλος του σεμιναρίου ή του μαθήματος που θα παρακολουθήσει ο φοιτητής και υπάρχουν δύο δυνατότητες:

Α) Είτε να αντιστοιχηθεί με μάθημα του Προγράμματος Σπουδών του Τμήματος Αποστολής ( κατόπιν απόφασης της Συνέλευσης του Τμήματος σε εισήγηση του Ακαδ. Υπευθύνου του Τμήματος για το πρόγραμμα ERASMUS, λαμβάνοντας βαθμό και αντίστοιχα τις ΕCTS σύμφωνα με το πρόγραμμα σπουδών)

B) Eίτε να αναγνωριστεί απλά η συμμετοχή του φοιτητή στην συγκεκριμένη επιμόρφωση που έλαβα και θα εμφανίζεται στο πεδίο 6 του European Supplement ότι παρακολούθησε το σεμινάριο αυτό.

Tα LA συμπληρώνονται απαραίτητα μέσω της πλατφόρμας OLA με τους προσωπικούς ακαδημαϊκούς κωδικούς του κάθε φοιτητή και εφόσον το Ίδρυμα Υποδοχής δεν υποστηρίζει την τεχνολογία της πλατφόρμας ΟLA χρησιμοποιούμε το επισυναπτόμενο υπόδειγμα.

**Προσοχή !** Οι φοιτητές αποζημιώνονται για τα έξοδα ταξιδιού σύμφωνα με τους επισυναπτόμενους πίνακες και λαμβάνουν ημερήσια αποζημίωση 79 ευρώ την ημέρα. (Βλέπε τον επισυναπτόμενο οδηγό χρηματοδότησης)

**4ο Βήμα: Διαδικασία μελών ΔΕΠ που θα συμμετάσχουν στη μετακίνηση ΒΙΡ**

Τα μέλη ΔΕΠ θα πρέπει να έχουν υποβάλλει αίτηση μετακίνησης στις συγκεκριμένες χρονικές περιόδους που ανακοινώνονται και να ακολουθούν ακριβώς την διαδικασία για μετακίνηση μελών ΔΕΠ για επιμόρφωση ή για διδασκαλία όπως αυτά περιγράφονται στον οδηγό (βλ. συνημμένο)

Οι δαπάνες ατομικής υποστήριξης και ταξιδιού (όπου ισχύει) για τη κινητικότητα με φυσική παρουσία των συμμετεχόντων, παρέχεται από το φορέα αποστολής (και από το ίδρυμα υποδοχής στην περίπτωση προσκεκλημένου προσωπικού από επιχειρήσεις και συμμετεχόντων από τρίτες χώρες μη συνδεδεμένες με το πρόγραμμα που χρηματοδοτούνται μέσω μηχανισμών εξωτερικής δράσης).

* **Επιλέξιμη διάρκεια:**Για τους φοιτητές που συμμετέχουν σε εντατικά προγράμματα μικτής κινητικότητα, η κινητικότητα με φυσική παρουσία πρέπει να διαρκεί μεταξύ 5 ημερών και 30 ημερών (συνιστάται η διάρκεια των 5 ημερών ώστε να μπορούν καλυφθούν οσο το δυνατόν περισσότερες μετακινήσεις ) και να συνδυάζεται με μια υποχρεωτική εικονική δραστηριότητα που διευκολύνει τη συνεργατική ανταλλαγή μάθησης στο διαδίκτυο και την ομαδική εργασία.
* **Υποχρεώσεις Διδακτικών Μονάδων**: Ένα εντατικό πρόγραμμα μεικτής κινητικότητας για σπουδές πρέπει να απονέμει τουλάχιστον 3 μονάδες ECTS.
* **Πιστοποιητικό Παρακολούθησης** :

Οι φοιτητές και τα μέλη ΔΕΠ με την ολοκλήρωση της μετακίνησης θα πρέπει να λαμβάνουν ένα Πιστοποιητικό Παρακολούθησης το οποίο θα επιβεβαιώνει την επιτυχή ολοκλήρωση της συμμετοχής του φοιτητή ή μέλους ΔΕΠ στη μεικτή μετακίνηση (BIP) του Πανεπιστημίου (δηλαδή τη συμμετοχή στην εξ αποστάσεως και δια ζώσης διδασκαλίας).

Το Πιστοποιητικό Παρακολούθησης (CERTIFICATE OF ATTENDANCE) εκδίδεται από το Πανεπιστήμιο Υποδοχής σε έντυπο του Πανεπιστημίου

* **Ποιοι μπορούν να συμμετέχουν :**

Α. ΦΟΙΤΗΤΕΣ – Β. ΜΕΛΗ ΔΕΠ – Γ. **ΔΙΟΙΚΗΤΙΚΟ ΠΡΟΣΩΠΙΚΟ** (που θα συνοδεύει τους φοιτητές)

* **Επιλεξιμότητα:**

Το μέλος ΔΕΠ που θα αιτηθεί την συμμετοχή σε ΒΙΡ άλλου Πανεπιστημίου θα ενημερώστε από το Τμήμα Διεθνών και Ευρωπαϊκών Προγραμμάτων (κα Τσολερίδου Παναγιώτα) με ηλεκτρονικό μήνυμα την αποδοχή της αίτησης καθώς την ύπαρξη διαθέσιμου αποθεματικού για την κάλυψη της συγκεκριμένης μετακίνησης Φοιτητών/Προσωπικού.